Úlfurinn sýnir þeim systkinum lítinn áhuga , hann girnist mun meira grísina þrjá , Grís ( Anna Bergljót ) , Grís ( Sigsteinn ) og Grís ( Stefán Benedikt ) sem reyna í flýti að koma sér upp húsum til að fá skjól fyrir honum . En hann er eins og Gípa , fær aldrei nóg . Handritið að upprunalegu sýningunni er eftir Snæbjörn Ragnarsson en ýmislegt hefur bæst við núna áratug seinna , meðal annars ótal vísanir í samtímann . Söngtextana eiga þeir líka ásamt Önnu Bergljótu . Það er hægt að búa til ótrúlega margt í hvelli úr hreyfanlegum staurum . Textinn er fyndinn , bæði fyrir börn OG fullorðna , og músíkin áheyrileg . Stuðboltinn Ágústa leikstjóri sér um að allir fái að njóta sín og sinna sérstöku hæfileika á sviðinu og í salnum leiðist sannarlega engum . -Silja Aðalsteinsdóttir